**Prípravné trhové konzultácie - písomné**

**Otázky k projektu “Open Data úložisko web NBS”**

1. S prihliadnutím na požadovanú funkčnosť predpokladáme implementačný projekt v trvaní 8 mesiacov. Je navrhovaný čas a prístup postačujúci? Ak nie je, zdôvodnite nám to prosím.
2. Počas etapy Analýza a Dizajn riešenia predpokladáme, že budúci dodávateľ bude vykonávať pre používateľov priebežné ukážky funkčnosti Open Data (prototypovanie) na dodávateľom zriadenom testovacom prostredí u verejného obstarávateľa s cieľom zabezpečenia predbežnej spätnej väzby. Je takýto prístup vhodný a realizovateľný? Ak nie je, zdôvodnite nám ho prosím.
3. Identifikovali ste nejakú skutočnosť v dostupných materiáloch k projektu Open Data, ktorá by Vám bránila v účasti v plánovanej súťaži alebo túto účasť sťažila? Ak áno, uveďte nám prosím túto skutočnosť, ku ktorej časti v materiáloch prislúcha, resp. má súvzťažnosť a tiež prosím, ako ju navrhujete zmeniť, a to tak, aby Vám už nebránila v účasti v plánovanej súťaži alebo aby Vám už nesťažovala účasť v plánovanej súťaži.
4. Sú pre Vás zrozumiteľné všetky funkčné a projektové požiadavky verejného obstarávateľa?
5. Sú pre Vás zrozumiteľne popísané požadované výstupy projektu a ich forma?
6. Plánovaná lehota na predloženie ponuky je 40 kalendárnych dní. Je uvedená lehota pre Vás dostatočne dlhá? Ak nie je, uveďte nám prosím dôvod na predĺženie plánovanej lehoty na predkladanie ponúk, a o aký čas ju navrhujete predĺžiť.
7. Aká je podľa Vás indikatívna cena dodávky predmetu zákazky Open Data úložisko web NBS obstarávateľa?
8. Aká je podľa Vás indikatívna cena pre servisné služby podpory a údržby dodávaného systému v rozsahu 8x5 (8 hodín x 5 pracovných dní) na 5 rokov so zabezpečením dostupnosti 99,8%?
9. Je možné dodať (implementovať) pre splnenie predmetu zákazky službu ako cloudovú službu?
10. S akými najčastejšími prekážkami ste sa doteraz pri realizácii porovnateľného predmetu zákazky stretli a ako ste sa s nimi vysporiadali?
11. Vedeli by ste splniť (poskytnúť) predmet zákazky sám ako subjekt, alebo budete potrebovať využitie subdodávateľov, resp. uvažujete, že by ste vytvorili skupinu dodávateľov?
12. Zvažovali by ste pri realizácii skôr kombináciu existujúcich komerčných produktov pre dátový katalóg, úložisko, prezentačnú vrstvu, alebo vlastný vývoj, prípadne existujúce Vami vyvinuté riešenie?
13. Je z  Vášho pohľadu požiadavka na integráciu digitálnej publikácie do riešenia realizovateľná, prípadne tam vidíte nejaké riziko?